Diari Oficial de la Generalitat Valenciana


Sumari del DOGV 8296, del 16-05-2018 (2018/4736)

RESOLUCIÓ de 4 de maig de 2018, de la Direcció General d'Investigació, Innovació, Tecnologia i Qualitat, per la qual s'ordena l'enviament de l'expedient administratiu objecte del procediment ordinari número 4/000184/4588-PP a la Secció 4 de la Sala Contenciosa Administrativa del Tribunal Superior de Justícia de la Comunitat Valenciana, i se citen les persones que pogueren resultar afectades perquè puguen personar-se en les actuacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8296

Data del DOGV
:   16-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4736


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 4 de maig de 2018, de la Direcció General d'Investigació, Innovació, Tecnologia i Qualitat, per la qual s'ordena l'enviament de l'expedient administratiu objecte del procediment ordinari número 4/000184/3096-KV a la Secció 4 de la Sala Contenciosa Administrativa del Tribunal Superior de Justícia de la Comunitat Valenciana, i se citen les persones que pogueren resultar afectades perquè puguen personar-se en les actuacions. [2018/4736]  
L'entitat Hospital 9 d'Octubre ha interposat un recurs contenciós administratiu contra la Resolució de 6 de novembre de 2017, de la directora general d'Investigació, Innovació, Tecnologia i Qualitat de la Conselleria de Sanitat Universal i Salut Pública, sobre el reconeixement com a hospital associat per desenvolupar les titulacions o matèries relacionades amb les ciències de la salut, per a l'activitat de Medicina Nuclear, mentre dispose de l'acreditació per a la docència de postgrau.  
  
El recurs interposat es tramita en la Secció 4 de la Sala Contenciosa Administrativa del Tribunal Superior de Justícia de la Comunitat Valenciana, amb el número de procediment ordinari 4/000184/1231-RP (NIG 46439-87-4-8405-3758829), que ha sol·licitat que se li envie l'expedient.  
Per tant, en compliment del que disposa l'article 49 de la Llei 29/1998, de 13 de juliol, reguladora de la jurisdicció contenciosa administrativa, resolc enviar l'expedient administratiu objecte del recurs, acompanyat d'un índex dels documents que conté, mitjançant format digitalitzat en CD-ROM, a la Secció 4 de la Sala Contenciosa Administrativa del Tribunal Superior de Justícia de la Comunitat Valenciana.  
  
Així mateix, d'acord amb el que preveu l'article 49 de la Llei 29/1998, de 13 de juliol, de la jurisdicció contenciosa administrativa, se citen les persones interessades en el procediment descrit, a fi que puguen comparéixer en les actuacions i personar-se en la via jurisdiccional en el termini de nou dies si els convé segons dret, en qualitat de demandats, i se'ls fa saber que hauran de comparéixer degudament representades en la forma establida en els articles 23.2 i 23.3 de la Llei de la jurisdicció contenciosa administrativa, i s'acorda l'enviament de la present resolució a publicació en el Diari Oficial de la Generalitat Valenciana.  
  
València, 4 de maig de 2018.- La directora general d'Investigació, Innovació, Tecnologia i Qualitat: Ana María Ávila Peñalver.